הצוענייה הנמה

הצוענייה הנמה (בצרפתית: La Bohémienne endormie, באנגלית: The Sleeping Gypsy) הוא ציור שמן של הצייר הצרפתי אנרי רוסו, הידוע בסגנונו הנאיבי. הציור מתאר אישה ישנה לאור הירח, בידה גיטרה, ואריה עומד וצופה בה.

היצירה הוצגה לראשונה בסאלון דז אינדפנדנטס ה-13. רוסו ניסה למכור את הציור, בלא הצלחה, לראש העיר של עיר הולדתו לאבאל, אולם לבסוף רכש את הציור סוחר פריזאי. בשנת 1939 נרכש הציור על ידי סימון גוגנהיים אשר העניק אותו במתנה למוזיאון לאמנות מודרנית.

הציור זכה לחיקויים רבים ואוזכר בשירים רבים. כמו כן שימש הציור בסיס לפרודיות. כך למשל, בפרק של הסדרה "הסימפסונים": "Mom and Pop Art" חולם הומר סימפסון על כך שהוא מתעורר בתוך הציור כשהאריה מלקק את ראשו.

קישורים חיצוניים

 
 מידע על היצרה באתר מוזיאון המומה
 היצירה באתר מוזיאון המומה

ערכים שבהם תבנית בריטניקה אינה מתאימה
ציורי שמן
ציור מודרניסטי
המוזיאון לאמנות מודרנית
ציורים מהמאה ה-19
אריות באמנות
הירח באומנות